2015 жылғы 22 тамызда «Қазақстан 2050» Жалпыұлттық қозғалысы Сарапшылық клубтың жұмысы аясында және Қазақстан Республикасы Мәдениет және спорт министрлігінің, «Самұрық-Қазына» ұлттық әл-ауқат қоры» АҚ-ның қолдауымен сарапшылар кездесуін өткізді. Онда еліміздің жаңа несие-қаржы саясатына көшуіне байланысты бірқатар сұрақтар талқыланды.

**Теңгенің еркін айналымға түсуі ел дамуына қалай әсер етуі мүмкін?**

**(сарапшылық сұхбаттың қағаз бетіне түсірілген нұсқасы)**

**Данат Жұмин, модератор:** Бәріңіз білетіндей, кеше елімізде бір оқиға орны алды, оны кейбіреулері девальвация, кейбіреулері теңгенің еркін айырбас бағамына көшуі, ал енді біреулері инфляциялық таргеттеу деп атап жатыр.

Осыған орай, бүгін біз Клубымызға біраз қонақтарды шақырдық. Оларды таныстырып өтейін. Ең алдымен таныстырғым келіп отырған тұлға - журналист, экономика шолушысы Денис Кривошеев. Оның соңғы кездері еліміздің қаржы нарығына байланысты тақырыптарды белсенді көтеріп, өз көзқарасын білдіріп жүргені бәрімізге аян. Меніңше, оның бүгінгі әңгімесі қызық болады деген ойдамын.

Сонымен қатар, біз Асқар Ахметовті шақырдық. Ол – кәсіпкер және 10-15 жыл бойы елімізде импортпен айналысып келеді. Кешегі болған жайт, көп жағынан оған қатысты.

Сондай-ақ, бүгін бізде қонақта ғалым, ҚР Президенті жанындағы Мемлекеттік басқару академиясының экономиканы басқару кафедрасының меңгерушісі, экономика ғылымдарының кандидаты - Ерлан Әбіл.

Жай ғана сөйлесіп, жағдайды түсінсек деймін. Екі күн ішінде бәріміз екі жаңалықтан хабардар болдық. Алғашқы жаңалық – теңгелік дәліз 198 теңгеге дейін кеңейетіні жайлы. Көп уақыт өтпей жатып-ақ Үкімет пен Ұлттық банк бүгіннен бастап теңге еркін айырбас бағамына көшетінін жариялады. Осыған байланысты сіздердің әрқайсыларыңызға қояр сұрағым бар. Жағдай осылай бет алатынын білдіңіздер ме? Оған біз дайын ба едік? Осыған қатысты қандай ойларыңыз бар?

**Денис Кривошеев, журналист, экономика шолушысы:** Меніңше экономисттен бастаған жөн болар.

**Ерлан Әбіл, экономика ғылымдарының кандидаты:** Аздап түзетейін, 198 бағамындағы дәліз осы жылдың ақпан айында белгіленген болатын. Бұл Ұлттық банктің жаңа төрағасы енгізген өзгеріс болатын.

Еркін айырбас бағамы – бұл амалсыздан жасалған шара шығар деп ойлаймын. Иә, біз теңгені құнсыздандырдық, бірақ деңгейін белгілеген жоқпыз. Яғни, шынында, біз девальвация арқылы теңгені еркін айналымға жібердік. Сауданың алғашқы күндері, бірінші күні – 198, екінші күні – 255. Бұл біздің валютаның шынайы құнын көрсетті. Сондай-ақ теңгені нарықтық емес бағамда ұстап тұру үшін Ұлттық банк қанша алтын валюталық қорын, қаржысын жұмсағанын көрсетіп отыр. Бұл біріншіден. Екіншіден, жағдайдың осылай боларын сарапшылар әуел бастан сезген болуы тиіс. 2014 жылдың қараша-желтоқсан айларында, мұнай бағасы енді көтерілмейтіні түсінікті болған кезде-ақ білген болар. Біз 115-тен төмен құлдырап, 60-қа жеткенде бұрынғы деңгейге қайта көтерілмейтіндігіміз түсінікті болған. Егер біздің бюджет пессимистікпен 40 доллар деңгейінде жоспарланғанын ескерсек, бұлай боларын біз айқын білдік. Тек, девальвация ма әлде еркін айырбас бағамы ма екені ғана сұрақ болатын. Үкімет екінші нұсқаны таңдады. Бұл таңдау дұрысырақ деп ойлаймын, себебі біздің экспорттаушыларымыз сыртқы нарыққа тауарларын шығарып, бәсекеге түсуге мүмкіндік алды. Сарапшылар мұны күтті, тек екі сұрақ мазалады – қашан және бұл не болады: бір сәттік девальвация немесе еркін айырбас бағамы.

**Асқар Ахметов, «Pasha» ЖШС директоры:** Меніңше, жоқ, әрине, бизнестің мұны күткені айдан анық. Осылай болатыны ешкімге жасырын емес еді. Шын мәнінде сандар бойынша ғана, яғни алдында болған бағамды ұстап тұру үшін осы уақытқа дейін қанша валюта күйіп кететіні белгісіз еді. Сондай-ақ, шындығында бұл қалай болатыны – бір сәттік пе әлде біртіндеп пе екені түсініксіз болатын. Бірақ халықтың теңгеге деген сенімі баяғыда-ақ жойылған. Барлығы теңгені өздерінің тамағы мен киіміне қажет мөлшерде ғана ұстады. Бәрібір, мүмкіндігі барлардың барлығы қаржысын валютада ұстады. Сәйкесінше, бизнеске бұл жағдай тосын болған жоқ.

Мәселеде басқада, әрине, біреулерде әртүрлі валютадағы келісім шарттар бар, оның ішінде теңгелік келісім шарттар да бар, олар, әрине, үлкен шығындарға ұрынады. Мүмкін бұл бәз біреулер үшін бұрынғы табыстарынан да көп зор пайда шығар. Қалай болғанда да, бизнес бұған дайын болды. Бұл бизнес тәуекелдері және одан ешқайда қашып құтылмайсың. Барлығы осылай жұмыс істейді. Тиісінше, біреулер ұтады, біреулер ұтылады, не десек те бизнестің бұған дайын болғаны анық.

**Денис Кривошеев, журналист, экономика шолушысы:** Рұқсат етсеңіздер, әңгімені аздап басқа жаққа қарай бұрайын.

Ең алдымен, мен барлық экономисттерден кешірім сұрағым келеді, себебі мен соңғы кездері өзімді сарапшылар қатарына қосып, олардың атынан әжептеуір әңгімелерді көтеріп жүрмін. Жағдай солай болып тұр, елімізде бас көтерер батыл адамдар да, ойлағанын ашық айта алатындар да онша көп емес. Сондықтан кейде бар жүкті өз мойнына журналисттерге алуға тура келіп жатады. Қандай да бір оң өзгерістерге тек журналисттер ғана әкеле алады дегенді мен үнемі айтып жүремін, өйткені оларда әлі де болса жүйеге қарсы тұруға жігері бар.

Екіншіден, біз Олжас Құдайбергеновті айыптағанда қатты кеткенімізді мен түсінемін. Екеуміздің көзқарасымыз мүлде бір-біріне қарама-қарсы болғанын сіздер білесіздер. Еліміздің қайда бара жатқаны маған анық болды. Ол әлеуметтік зардаптарды барынша азайтып көрсетуге тырысты. Егер біз жағдайды ретке келтірмесек, онда оның әлеуметтік зардаптары біз ойлағаннан да қауіпті болмақ деп есептеймін. Біз бар жұмыс орындарынан айрыламыз, барлығы бюджеттік қызметкерлерге айналады деген сияқты. Міне сондықтан, біздің өз пікірімізді білдіріп, бір-бірімізге кінә тағуымыз үлкен шатаққа айналды. Әрине, мойындаймын, бұл жерде мен де, ол да қызбалыққа салындық. Нәтижесінде бәрі орындалды. Ал ол қалай болғаны негізінде маңызды емес. Мұның бәрі бақасшылдық, қалай десең де, біз әлі жетуіміз тиіс ақырғы шегіне жеткен жоқпыз. Бізді алда ұзақ жол күтіп тұр. Неге былай екенін қазір түсіндіремін.

Қазір болып жатқан девальвация болады деп... менің, «есінен ауысқанның» жазбаларын үзбей оқып отырғандар растай алады, мен ол туралы 2013 жылы айтқан болатынмын. Ал 2014 жылы девальвация болғанда, ақпан айында жасаған менің мәлімдемем бәрінің есінде, онда мен теңгені 260-255 теңгеге дейін түсіру керек деген едім. Бұл айтқаным [www.zona.kz](http://www.zona.kz) сайтында, журналдарда бар, түгел хронологияны айтуға болады. Тіпті, мен қараша айынан теңге бағамын ұстап тұруға толық қарсы болғанмын және шамамен жоғалтатын соманы да болжаған болатынмын, әрине, өкінішке орай, мен келтірген сома Президент жариялаған шығын сомасымен дәлме дәл келді. Егер біз ақпан айынан ұзақ уақытқа дейін бағамды ұстап тұратын болсақ, онда шығын көлемі 20 миллиард доллардан асып түседі деген болатынмын.

 Егер мен қателеспесем, осы жылдың ақпан айында, тағы да www.zona.kz сайтында девальвация бірінші жартыжылдық аяқталған бойда тамыз айында болады деген едім. Өйткені өткен жылғы ЖІӨ теріс теңгерімді көрсететін болады. Ал теңгешілдік саясатын қалайда дұрыстау үшін, қалайда теріс теңгерімге кетпей, өсімді көрсету үшін біз тағы да жөнделуге мәжбүрміз. Рубльмен төменгі сөреде 4,5 және жоғарғы сөреде 5,5, арасында болсақ әділ болады. Сонда біз ашық шекара шеңберінде толықтай бәсекеге қабілетті бола аламыз.

Екінші бөлігі – соңғы күндері мен айтқан 380-420 деген сандар қайдан шықты. Тауып алам деушілерге, фейсбукта менде кесте бар. Ондағы арнайы жүйе арқылы, экономист әріптестерімнің көмегімен, инфляцияның валюта бағамына әсерін есептеп шығарамын. Мен оны өңдеп, тегістеймін (экономисттер мұны біледі). Теңге жыл сайын, егер инфляциялық таргеттеу тәжірибесі жұмыс істеп тұрса. Нәтижесінде менде 420 деген сан шықты. Иә, бұл едәуір жоғары бағам екенін түсінемін...

**Данат Жұмин, модератор:** Біз оған қазір келеміз. Алғашқы сұрағым ол негізінен кіріспе сипатында болған еді. Менің қазір сіздердің жауаптарыңыздан түсініп отырғаным, сарапшылар қауымы мен бизнес жалпы алғанда болу тиіс немесе қашан да бір болатын мұндай жағдайға дайын болған. Өйткені бұл – қазіргі заманғы жағдай талабы. Менің білетінімше, пікірлер әртүрлі болды. Оның ішінде Олжас қоғам арасында өткір әлеуметтік толқулар, наразылық тудырмас үшін біз мұны ақырындап, біртіндеп, жасауымыз қажет деген. Басқа да пікірлер болды. Олардың ішінде Денис мұны біз неғұрлым жылдам, неғұрлым кеңінен жасауымыз керек деген пікірді жақтаушы болды. Міне, болар іс болды. Ендігі жерде сіздер қандай пікірдесіздер? Қазір бұдан біз қандай оң нәтиже күтуімізге болады? Ең жақын арада. Жалпы бұдан қандай-да бір оң нәтиже байқау қаншалықты мүмкін?

**Ерлан Әбіл, экономика ғылымдарының кандидаты:** Жағдайдың ең басты пайдасы біздің өндірушілер мен экспорттаушылар үшін, олар сыртқы нарықта бәсекелес болуға қауқарлы бола алады. Бұл дегеніміз, егер олардың тауарлары ойдағыдай мөлшерде сатылса, онда олар жұмысшыларды қысқартпайды, еңбекақы көлемінде де сақтап қалады. Үкімет өз тарапынан осындай саяси қадамға барды.

Ендігі міндет бизнеске жүктелді. Егер бизнес түсінсе, тәуелсіздік алғаннан бері біз сол бизнесті көтеріп келдік, әруақытта оны қолдап келдік. Ендігі жағдайда бизнес аяғынан тік тұра алмаса, дами алмаса, сыртқы нарыққа шыға алмаса, әлемдік нарыққа қажет тауарды өндіре алмаса, онда бұл жағдайдан ешқандай оң әсер болмайды. Қазір бизнестің қолында барлық мүмкіндік тұрғанын олар жақсы түсінулері керек.

Енді мемлекет тек мемлекеттік тапсырыс мәселесін немесе басқа да жанама құралдарды, салықтық жүктемені ғана көтере алады. Егер біз ДСҰ құрамында және Еуразиялық экономикалық кеңістікте екенімізді ескерсек, онда ендігі бар жауапкершілік бизнестің мойнында, бизнесті ұйымдастыру шеберлігінде, түбегейлі, сапалы өзгерістер қол жеткізе алуында.

**Асқар Ахметов, «Pasha» ЖШС директоры:** Менің ойымша, шын мәнісінде, тауарларын сыртқа шығаруды көздейтін кәсіпорындар мен жүйетүзуші мемлекеттік кәсіпорындардың бір бөлігі ғана ұтады. Бар үміт соларда. Егер олар қандай да бір қосымша қаржы берілсе, бұл жеке меншік шағын бизнеске де тиеді, сонда қозғалыс болады, сонда тұтыну көлемі де артады. Ресейден тауар алу азаяды, әсіресе, шекараға жақын орналасқан аймақтарда. Импорттаушыларға, әрине, бұл кері әсерін тигізеді. Меніңше, бара-бара сырттан, біз бәріміз үнемі көретін Ресейден әкелінген тауарлар тұратын сөрелер кейбір жерлерде босап қалу ықтимал. Сыраның, шұжықтың, сырдың кейбір түрлерін сөрелерден табу мүмкін емес болады. Себебі, бұл ең көп тұтынылатын емес, ең арзаны, тіпті, мүмкін, ең қымбаты болуы мүмкін, ал ортасындағылардың барлығы жоғалады. Бұл таза импорт бойынша. Ал экспорттауды көздейтін кәсіпорындар сөзсіз ұтып отыр.

**Денис Кривошеев, журналист, экономика шолушысы:** Бұл жерде қандай құйтырқылық бар екенін байқайсыздар ма? Біз үнемі екіұдай күйдеміз – істеу керек пе, жоқ па, көмектесе ме, жоқ па. Бар мәселе біздің соңғы 15-20 жыл бойы осы дәлізбен байланысты жағдайда болуымызда. Егер біз осы дәлізге Григорий Александровичтің талабы бойынша кірмегенде осының бәрі болмас еді. Өйткені ақшаның шынайы құны - бұл оның шынайы құны және оны тек нарық қана анықтай алады. Бұл жағынан мен экономисттермен ұзақ дауласуым мүмкін, мүмкін негізссіз де болар, алайда тек шынайы жұмыс істейтін бір ғана заң – Адам Смиттің заңы бар. Нарықтың көзге көрінбейтін қолы ғана барлығын жөнге сала алады. Біздің байқап отырғанымыз, біз қашанда не істесек те, нарықтың елеусіз қолы өз дегенін жасап жатады...

**Ерлан Әбіл, экономика ғылымдарының кандидаты:** Мен шамалап түзетейін. Нарықтың әйгілі қолы барлық институттар өте жақсы дамыған кезде ғана жұмыс істейді. Егер біз Қазақстанның енді бой көтеруі, Қазақстанның бизнесті аяғынан тік тұрғызуы жайлы айтар болсақ, қазіргідей сәтте бизнесті бәсекелестермен күресуге дайындауы тиіс еді, қандай-да бір бәсекелестік басымдықтар беруі тиіс еді, ал дәліз жасағаны... Нарықтық емес, либералды классикалық көзқарастарға сүйенсек, иә, жасамау керек еді. Алайда біз осыған келдік. Доллардың түсуі де, жалпы әлемдік жағдаята та біздің қазір осы шешімді жылдамдатуымызға итермелеген болар. Бизнес, мүмкін, толықтай аяғынан тұрып кетпеген шығар. Мүмкін, бизнес дәл қазір айтарлықтай бәсекеге қабілетті емес шығар, бірақ бұл амалсыз шара бір серпілтеді әрі кемектеседі. Сондықтан жасалған дәліз осы мақсатта көздеді.

**Денис Кривошеев, журналист, экономика шолушысы:** Мен ойымды былайша жеткізейін. Қазір біз ұзақ уақыт барокамерада ұстап барып босатқан адамға ұқсаймыз. Қазір бізде бәрі, баламамен айтсақ, қызамық, қызылша, жалпы бала ауырып шығуы тиіс барлық ауру. Біз осылардың бәрімен ауырып шығамыз. Осы жағынан біз тұтқын болдық. Бұл жағынан мен әр уақытта Жандосовты қолдаймын. Ол, менің пікірімше, ең мықты болжам жасаушылардың бірі және елді қайда апара жатқанын айқын көре білді.

Нәтижесінде біз не алдық. Валюталық дәліз ішінде инфляциялық шығын өтелмейді. Өз тауарымызды өндіргеннен гөрі кез келген шетелдік тауарды сатып алған бірнеше есеге пайдалы болады. Нәтижесінде дәліз жағдайында біз торда болғандай болдық. Ал қазір мен өте қуаныштымын, әйтеуір дегенде, ашық нарыққа қажет алғашқы жұмыс институты – еркін айналымдағы теңгенің пайда болуына келдік. Егер Ұлттық банк белсенді араласпаса, егер маңызды қоржындық түрткі болмаса... Ол осылай аталады? Қоржындық инвестициялар нарықты қыса бастағанда, тербеліс басталады. Ол мұны көріп, нақты біліп тұр. Егер осы шеңбер аясынан шыығп бейтарап әрекетке көшсе, араласпау керек, сонда біз түбін көре аламыз және сол межеден әрі қарай жылжып кете аламыз. Бірақ, меніңше, ұра ма, ұрмай ма, соға ма, соқпай ма дегенді бүгін отырып анықтағаннан гөрі, біздің алдымызда одан да маңызды, мәні зор мәселелер тұр. Ұрады, соғады, қиналамыз, қанатымыз қатайып, аман шығамыз. Рим империясы заманынан бері ешкім бұдан өлген жоқ.

Біздің қазір қажетті институционалдық реформалар қарсаңында тұрғанымыз, басқа мәселе. Оның мәні жалғыз – экономикаға қоғамды тарту қажет. Біздің қоғам ешнәрсеге назар аудармай, енжар күйде қалып тұрғанда, біз заманауи бизнесті құра алмаймыз. Себебі бизнес – халықтың әлеуметтік белсенді қатары, қозғаушы күші. Пікірталас сахнасына шығуыма жол бермейтін басқа жаңа спикерлер қажет, өйткені олар менен гөрі ақпаратқа молырақ қанық, тағы да басқа басымдықтары бар мамандар болары хақ. Бізге ең алдымен жаңа тұлғалар, жаңа идеялар қажет, себебі тың ойлар тек жаңа адамдармен келеді. Бізге, міне қалай қарай жылжу керек. Ал барлығы жаман болады деп, оны сөз қылу...

Осы жерде отырғандардың барлығы сияқты мен де еңбеақыны теңгемен аламын. Тіпті, мен бірнеше жыл қатарынан жұмыссызбын. Бұл шыным. Мен 2007 жылдан ешқандай компанияның қызметкері емеспін. Мен жеке кәсіпкермін, менің кірісім әрқашан айқын. Мен ешкімнен ешқандай тапсырыс, дивиденд, тағы сол сияқтыларды алмаймын. Бұл менің таза өз кірісім. Яғни бұл жайт маған оңай тимейді. Бірақ, өзіңдікі, әрине ол маңызды, және мемлекеттігі деген бар екенін түсінуіміз керек. Кейбір сәттерде, Жванецкий айтпақшы, Отанға деген махаббатты қиналғанда, тасалау керек болғанда ғана еске алады. Мағынасы мынадай. Иә, бізге қазір аздап қысылу, жинақталу керек. Қазіргі жағдайымызға өзіміз кінәліміз. Өйткені біз талап еткен жоқпыз, мән берген жоқпыз... Маған долларға ыңғайлана алмадық дегенде, мен оларға, кешіріңіз, достар, егер сіз қазақстандық БАҚ оқымай, тек ресей телеарналарын көрсеңіз, онда елімізде не болып жатқанын ешқашан білмейсіз деймін. Егер біз басқалардың өміріне қарап күн өткізсек, өз бетімізше өмір сүрмесек, өз сарапшыларымыздың, бизнесмендеріміздің, журналисттеріміздің пікіріне назар аудармасақ, ештеңе де өзгермейді.

**Данат Жұмин, модератор:** Негізінде, біз қазір не жайлы айтып жатырмыз? Қазір мына жерде ғалымдар, бизнесмендер, осы тақырып аясында жұмыс істеп, тікелей айналысып жүрген адамдар отырғаны түсінемін. Осы үстел басында отырған барлығымызға орын алған жағдай – дұрыс шешім екені, оны қабылдау үшін біраз жігер қажет болғаны түсінікті. Бірақ жалпы алғанда, бұл көп қолданылатын танымал шара болмаса да, қажеттіліктен туындап отыр. Әрине, түсінікті, ешкім де өз табысын жоғалтқысы келмейді, ал біз біздегінің барлығын доллармен есептеуге үйреніп қалғанбыз. Бұл экономиканы долларға тәуелділіктен арылтуға қатысты айтып отырғаным.

Ал, мысалы, Қостанайдағы, не Тараздағы, не Петропавлдағы, не Шымкенттегі бір қарапайым адамды алайық. Ол келіп, былай дейді: кеше доллар 198 болса, ал бүгін 257 теңгеден бірақ шықты. Мен үшін бұл не? Мен 60 теңгеге кедейлендім бе? Немесе бұл жағдай жалпы менің өміріме қалай әсер етеді? Қарапайым қазақстандықтың өміріне әсері қаншалықты?

**Ерлан Әбіл, экономика ғылымдарының кандидаты:** Әсер ететіні анық, нақты еңбекақы көлемі азаяды, тағы бұл жерде инфляция деңгейі қандай болып өзгереді, соған да қарау керек.

**Данат Жұмин, модератор:** Қателеспесем, 3-4%-дық дәліз туралы жариялаған жоқ па?

**Ерлан Әбіл, экономика ғылымдарының кандидаты:** Бірақ әлі, осы тауармен бұл инфляцияны қанша уақыт импорттайтынымызды қарауымыз керек. Нақты еңбекақы төмендейді, осы кезге дейін ұстанып келген өмір салтын өзгерту қажет екенін халық түсіну қажет. Осы уақытқа дейін көпшілігі несие, қарыз алып өмір сүріп келгенін білеміз. Тұрғындардың қаржылық, экономикалық сауаттылығы тиісті өз деңгейіне жеткенше бұл тәжірибе бірте-бірте азая беретін болады.

Халыққа қолдау керек. Біздің халықтың көзі ашық, талабы жоғары. Біздің адамдар Қазақстанда және елімізден сырт аймақтарда болып жатқан жайттардың бар заңдылықтарын жақсы түсінеді. Тек қолдап, дұрыс түсіндіру қажет. Өкінішке орай, қазақ тілінде өте аз. Орыс тілінде мазмұнын ашатын сарапшылар жеткілікті. Ал мұндай қазақ тілді сарапшылық қауым әлі қалыптаспаған. Егер адамдардың көбі қазақ тілді БАҚ-ын көріп, оқитынын ескерсек, онда бұл топ назардан тыс қалып отыр деген сөз.

**Данат Жұмин, модератор:** Негізінде қарапайым азаматтарды қолдау бойынша қолға алынбақшы шараларды білім жатырмыз. Жеке тұлғалардың теңгелік депозиттері жоғалтқан айырмаларды өтелетіні туралы айтылды. Қазір әкімдіктер кәсіпкерлерді жинап, кейбір заттарға бағаны көтеріп жібермеуге қатысты олармен келіссөздер жүргізіп жатқаны айтылуда. Тағы да басқа шаралар қолға алынбақшы. Зейнетақы да өседі деген сыңайда болғандай. Осылардың барлығы орынды сияқты...

**Ерлан Әбіл, экономика ғылымдарының кандидаты:** Елбасы айтқан үш нәрсе. Бірінші – миллион теңгеден көп депозиттер, егер оны арнайы шотта қалдырса, онда олар 18-іне дейінгі бағам бойынша қайта есептеледі. Екінші – әкімшілік, мемлекеттік және бюджеттік қызметкерлердің еңбекақысын 2017 жылдың 1 қаңтарынан көтеру жоспарланған болатын, енді ол бір жылға ерте іске асырылмақ. Бұл да тұрғындардың өзгеріс салдарынан ұрынған шығындарын азайту мақсатында көрсетіліп отырған орынды әрі жақсы қолдау. Үшіншіден – Қазақстанда тұрғын-үй мәселесі қашанда өзекті болды. ТҮҚЖБ жүйесі бойынша үй алу бағдарламасына үміт артқан адамдардың мәселесі де қаралмақ. Үкімет қайта қарап шықты. Елбасы міндет жүктеді.

Бұл құралдар негізгілері емес, бұдан да басқа шешімдер болуы мүмкін деп ойламын. Бұл жұмыс берушілер арқылы жүзеге асырылуы мүмкін, яғни олар көлемін ұлғайту арқылы жұмыс орындарын қысқартпай, еңбекақыны өсіруі қарастырылады. Нәтиже болады деген үміттемін.

**Данат Жұмин, модератор:** Бұл тұста менің тағы бір сұрағым бар. Мен экономист емеспін, бірақ жағдайды назарымнан тыс қалдырмауға тырысамын. Ұлттық банк, Үкімет, Президент бағамды ұстап тұру үшін интервенцияда 28 миллиард дегенін түсінемін. Яғни валюта нарығына қажеттіні ғана алдық қой. Оларды біреу сатып алуы үшін жеткіліксіз болып тұрған долларды жібердік. Енді осы 28 миллиард доллар қайда кетті? Біз сатып алған мына көліктерге ме? Әлде импортқа ма? Не нәрсеге кетті?

**Ерлан Әбіл, экономика ғылымдарының кандидаты:** Барлық импорттқа.

**Данат Жұмин, модератор:** Сонда былайша айтсақ, соңғы екі жыл бойы мемлекет біздегі импортты қаржыландырған ба? Көлікті Ресейден, сыр мен шұжықты Еуропадан сатып ала алуымыз үшін бе? Бұл қатарда құрылыс материалдары бар.

**Ерлан Әбіл, экономика ғылымдарының кандидаты:** Бұл туралы айтылған. Көліктер бойынша да. Мысалы, Ресейде сол жақтың тауарларын жаппай сатып алып кетіп жатқанда, ресейлік БАҚ-да жақсы хабарлар жарияланды. Онда өтімсіз, пайдасыз деп саналған тауардың сатылып кеткені туралы айтылды. Турасын айтар болсақ, қазақстандықтар қолдап, көмектескен. Көп ақшаның сыртқа кеткені, өкінішті.

**Денис Кривошеев, журналист, экономика шолушысы:** Бұл үлкен ақша, өте үлкен. Кеткен ақшаны басқа не нәрсеге жұмсауға болатынын мен есептеп жатырмын. Мен түсінемін, егер американдық сценарийді қолдансақ, мысалы, дұрыстап шағын және орта бизнеспен айналыссақ, онда 28 миллиард долларды 2 миллион 8 мың жаңа кәсіпкерге грант есебінде беруге болады екен. Адамдарға өзіне де, бізге де пайдалы іспен айналысуға жол ашылар еді. Немесе, тіпті, несиеге болса да, 800 000 отбасының тұрғын-үй мәселесін шешуге болады екен.

**Данат Жұмин, модератор:** Бұл өз алдына жеке әңгіме болатын бөлек тақырып. Біз ШОБ қолдау құралдары туралы сөз қозғай аламыз. Ол айқын. Қазір біздің көріп тұрғанымыз, Денис та бұл туралы айтты және мен оны толық қолдаймын, біз қоғам болып, жеке азаматтар болып өз елімізге қатысты патриоттық бағытты ұстанбайынша... Біз Оңтүстік-Шығыс Азия тәжірибесі туралы айтамыз. Оңтүстік-Шығыс Азия елдерінде қандай-да бір импортқа мүлдем жол берілмегені белгілі. Импортты ең төменгі деңгейде ұстап тұруға тырысты, адамдардың қолында тамақтануы мен күн көрісіне жеткілікті ғана қаржы болуы үшін еңбекақы мен зейнетақыны көтерген жоқ. Бірақ соған қарамастан, қандай-да бір баға қойып, кейіннен шетелге кететін тауар түрінде сата алуы үшін өте көп жұмыс істеген. Міне, экспорттауды көздейтін экономиканың бар мәні осында емес пе. Ертеңгі күні, яғни 15-20 жылдан кейін балалары қазіргі сингапурлықтар сияқты өмір сүруі үшін қазақстандықтар бүгін қарапайым деңгейде күн көруге дайын ба екен? Біз оған дайынбыз ба?

**Денис Кривошеев, журналист, экономика шолушысы:** Істің мәнісі, ешқашан мұндай қажеттілік болған емес. Шындығында, қазір де мұндай қажеттілік жоқ. Ең бастысы, егер сен экономика құралдарымен дұрыс жұмыс істесең, саясатты дұрыс жүргізсең, ештеңе жоғалтпайсың. Меніңше, табысты экономика негізінде әрқашанда таңдау құқығы жатады. Бізде мажоритарлық жүйені, яғни таңдау жүйесін алып тастағаннан кейін бізде саяси белсенділік ақырындап қалды, сәйкесінше онымен бірге бизнес белсенділік те төмендеді. Бәрі тек мемлекетке бас шұлғи беретін болды. Тіпті, 2009 жылдан бері негізгі өтемпаздық тетігі мемлекет болып табылады. Бұл ешкімге де жасырын емес. Сырттан қарыз алу мүмкін емес, себебі инвесторлар тез ұмытып қалады десе де, БТА-дан кейін есі дұрыс шағында ешкім алдағы 20, мүмкін 30 жыл ішінде бізге ақша бермейді.

Бұл жағдайда халықты ояту қажет екенін түсіну керек. Девальвация – бұл оларды ояту құралы. Ең бастысы, олардың қайтіп ұйқыға кетуіне жол бермеу керек.

**Данат Жұмин, модератор:** Денис сіздің қазіргі ұстанымыңыз өте қызық. Біз кейде жалпы санаттарға, жалпы кедергілерге жүгінуді ұнатамыз. Мемлекеттің маған ақша беруі, мемлекеттік тапсырыстардың көбеюі маған, жеке кәсіпкер ретінде өзімнің бәсекеге қабілеттілігімді дамыту үшін қаншалықты кедергі келтіріп отыр деген ойға қаламын. Шын мәнінде кедергі келтіріп отыр ма? Менің ойымша, керісінше, мемлекет жақсы жағдай тудырып отырғанда, адамдар жақсы жалақы алып жатқанда, менде қандай-да бір нарық пайда болғанда, мен бұларды даму үшін пайдалануым қажет. Әлде мен қателесіп отырмын ба?

**Денис Кривошеев, журналист, экономика шолушысы:** Жоқ, бұл тұста экономика спортшыға өте ұқсайды.

**Данат Жұмин, модератор:** Неғұрлым аш болса, соғұрлым...?

**Денис Кривошеев, журналист, экономика шолушысы:** Бұл диета, міндетті диета және күнделікті бәсекелестік. Сіз білесіз бе, шахматты жақсы ойнауды үйрену үшін, сенен де жақсы ойнайтын адаммен ойнауың керек. Экономикада да сол сияқты. Барынша мықты бәсекелестік ортаны қалыптастыру қажет. Жылдар бойы, әсіресе, соңғы 7 жылда құрған мемлекеттік капитализм нәтижесінде біз бәсекелестік, жарыс деген ұғымдарды түсінуден қалдық. Ендігі күйіміз - барлық шекараларымыз ашық, теңгеміз тепе-теңдігінен айрылған. Сонымен қатар біз қауқарсызбыз...

**Данат Жұмин, модератор:** Рұқсат етіңіз, барлық бизнесмендер – бұлар соншалықты ақымақ адамдар емес. Мен Ерланның біздің халық газет оқып, теледидар көреді, талабы биік, сауатты деген сөзімен келісемін. Мүмкін тиісті арналарды көріп, тиісті газеттерді оқымайтын шығар, бірақ сонда да.

ДСҰ-на кіреміз деген әңгіме 20 жыл бұрын шыққан. Ал бәсекелестік әлемде күн өткен сайын арта беретіні жайлы Елбасы тәуелсіздігіміздің алғашқы күнінен бастап айтып келеді деуге болады. Еуразиялық экономикалық одақ және Кедендік одақ болатыны жайлы да баяғыда-ақ, ол пайда болмай тұры-ақ білгенбіз. Сонда Денистің сөзіне қарасақ, біздің мына бәсекелестік алаңына тап болуымыз тек қашу үшін ғана керек пе? Міне, сол баяғыдан айтылып келе жатқан бәсекелестік алаңы пайда болды.

Мен былайша ойлап қарасам, мысалға Беларуссияда…Онда адамдар орташа алғанда Қазақстанға қарағанда әлдеқайда нашар тұрады. Алайда экономикасы соншалықты болмаса да, біз белорус тауарларын тұтынамыз. Ортақ кемеде болу оларға өздерінің бәсекеге қабілеттілігін көрсетуге еш кедергі келтіріп отырған жоқ және олардың қолынан бұл жақсы келіп отыр. Біз Белоруссия Президентінің көмекшісімен әңгімелескенбіз. Оның айтқаны, 90 жылдардардың басында бізде азық-түлік тапшылығы болған еді, бізде сүт те, май да, т.б. болған жоқ. Ал бүгінгі күні біз осының бәрін көршіміз Украинаға сатып отырмыз. Олар қазір бізге тәуелді.

**Ерлан Әбіл, экономика ғылымдарының кандидаты:** Мен Денисті қолдағым келіп отыр. Ол өте дұрыс және өте маңызды бір ойдың ұшын шығарды. Біздің халық басқарушылық шешімдер қабылдауға белсенді араласу керек. Олар мемлекеттің негізі - халық екенін дұрыс түсінулері қажет. Сондай-ақ, біздің үкіметтік емес қоғамдастық, үкіметтік емес ұйымдар, журналисттер, БАҚ, жалпы сарапшылық қоғам белсенді болуы және өз сөзін жеткізе алулары тиіс. Өкінішке орай, үкіметте қанша мықтылар отырса да - бұл кез келген бизнесте осылай - егер топ-менеджмент тек шешім қабылдап, ал оны келісіп шешпесе, болашақта төменгі деңгейде әсері қалай боларына мониторинг жүргізбесе, онда нәтижелі болмайды деп ойлаймын. Міне, осы алаңдар, жаңа белсенділік, басым күшке ие болуы мүмкін.

Меніңше, Қазақстанның бағдары айқын. Егер біз мұны жасамасақ, оның салдары неге әкеп соғатынын Үкімет те, қоғам да, бейжай қарамайтын азаматтар да түсінетін шығар. Қазіргі жайт бұрын болғандардың ішінде ерекше, қазір нағыз ес жиятын сәт...

Дәл қазір нарыққа шығып бәсекеге түсе алатын қандай-да бір кәсіпорындар дамып, біз соған жетер болсақ, әрине, өте жақсы болар еді. Өкінішке орай, біз экономикамызды өзгертіп, бейімдеп үлгерген жоқпыз. Экономикада белгілі бір ауқымды құрылымдық өзгерістер жасап үлгерген жоқпыз. Біз туризм туралы көп айттық, бірақ ақыры сол туризмді бәсекелес бола алатындай деңгейге көтере алмадық, басқа да өңдеуші өнеркәсіптерді де. Иә, қызмет көрсету саласы көбірек дамып жатыр, бірақ тиісті деңгейде емес. Орта таптың дамуы туралы да көп айтқанбыз. Ал біреу зерттеу жүргізді ме, бізде орта тапқа кімдер жатады? Орта таптың қоғамдағы үлесі қандай?

**Данат Жұмин, модератор:** Бұл топ елдің даму басымдықтарының бірі екенін ескерсек, жоғары деп айта алмас ем.

**Ерлан Әбіл, экономика ғылымдарының кандидаты:** Өкінішке орай, статистикалық деректер жоқ, сондықтан ештеңе айта алмаймыз. Біз көп нәрсеге үлгермей қалдық. Біз өзі осыған келе жатқанбыз, бағалардың өзгеруі, әлемдік жағдаят – осының бәрі біздің тез қимылдауымызға итермеледі. Ендігі жерде бастаған реформаларымызды дүрлікпей ғана, кәсіби көрегендікпен, асықпай-аптықпай, сауатты түрде жасауымыз өте маңызды. Қайталап айтамын, өте маңызды. Және бір өте маңызды жайт – тұрғындардың арасында алауыздықтың бой көтеруіне жол бермеу керек. Олар жағдайды барынша дұрыс түсіну керек. Ұлттық идея, біз қабылдаған стратегиялық бағдарлама бәрі нақты орындалуы қажет. Біз солға не оңға кетіп жатқан жоқпыз, саясатымызды 180 градусқа өзгертіп те жатқан жоқпыз. Біз сол баяғы саясатты ұстанамыз.

**Ерлан Әбіл, экономика ғылымдарының кандидаты:** Егер осылардың бәріне макродеңгейде қарасақ. Әртараптандыру, ҮИИД бағдарламасы – бұлардың бәрі біз бүгін сөз қылып отырған міндеттерді шешу үшін қажет саяси құралдар. Саяси мәселе ретінде қарастырсақ. Қазір біз сіздермен «Қазақстан 2050» жалпыұлттық қозғалысының кеңсесінде отырмыз. Шын мәнісінде, мақсатымыз дұрыс. Сонда біз нені қалаймыз? Қызмет көрсету саласын, қандай-да бір жаңа өндіріс орындарын дамыту есебінен ЖІӨ-дегі шикізат секторының үлесін азайту. Ал айтылған кедергілер қайда екені мүлде басқа сұрақ. Істегіміз келген нәрселер неге біз ойлағандай шықпайды? Немесе үнемі ойлағанымыздай болып жатпайды. Сондықтан осы тұста мен қоғам да, бизнес те араласу керек деген пікірмен толық келісемін. Қазір осындай мүмкіндік беріп отырғанда, оны пайдаланып қалу керек.

Менің қорытынды сұрағым бар, міне осыдан кейін бүгінгі пікірталасымызды дөңгелексек деймін. Кеше, Премьер министр баспасөз мәслихатын өткізгенде ол бұл әлі ең қиын кезең емес, нағыз қиындық алда болуы мүмкін, біз соған дайын болуымыз тиіс деген «оптимистік» мәлімдеме жасады. Негізінде, бұл қалыпты, меніңше, мұндай мәлімдемелер негізсіз жасалмайды. Белгілі бір болжамдар мен ой қорытуларға сүйеніп айттылған болу керек. Сонымен қатар, ол бұл дағдарысты жеңіп шығуға бізде барлық мүмкіндіктер бар және бұл беталысты өз пайдамызға шешуге болады деп атап өтті. Ал бұл сіз бен біз, яғни азаматтық қоғам, бизнес, сарапшылар, билік болып бір адамдай әрекет етуімізге байланысты. Егер қазір біз дұрыс, бір трендте, бір бағытта қозғалсақ, онда бұл күн де артта қалады, бұдан да нашар кездерді басымыздан өткергенбіз. Осыған байланысты, қарапайым қазақстандықтарға қандай кеңес беруге болады? Нені күтуіміз керек, неге дайын болу керек, қалыптан тыс жағдайларда не істеу керек?

**Ерлан Әбіл, экономика ғылымдарының кандидаты:** Меніңше бұл жәрде бәрі өте қарапайым. Қазақстандықтарға тек бәсекеге қабілетті бола білу қажет. Олар білімдірек болуы тиіс. Жаңашылдыққа қарай ұмтылулары қажет. Өздерін бизнесте көре білулері тиіс. Жағдайын дұрыстау мемлекеттің жәрдемақылар, субсидиялар мен дотациялар беруінде емес, тек өздерінің қолында екенін ұғынулары қажет. Өздерінің қолынан келетін іспен айналысуында екенін түсіну керек. Яғни қарап жатпай, іске араласу, қимылдау керек. Қазақстан жұрты дамыған елде өмір сүргісі келсе, онда өздері бәсекеге төтеп бере алатындай қабілетті болулары қажет екенін де түсіну керек.

**Асқар Ахметов, «Pasha» ЖШС директоры:** Меніңше, кеше Президент те, Премьер де айтты, көрпеге қарай көсілу керек. Барлығы, қарапайым адамдар да, мемлекеттік қызметкерлер де, бизнес те қалтасына қарай өмір сүрулері қажет. Әрине, азаматтық қоғамның белсенділігі басым болуы тиіс. Бизнесті жақсы көтеру үшін мемлекетке жұмыс істеу, белгіленген ғана еңбекақыға қарап отыру аздық етеді. Меніңше, азаматтық қоғамда шағын бизнеспен айналысу басым мәнге ие болу керек. Егер бұл азаматтық қоғамның 10%-ы бизнеспен айналысуды мақсат тұтып, 10%-ы қандай да бір бизнеспен, тіпті, өз отбасын асырау үшін, аздаған болса да штат қызметкерлерін қамтамасыз ету үшін кәсіп жүргізсе, нәтиже өте жақсы болар еді. Экспорттауды көздейтін кәсіпорын құр демей-ақ қояйық, ең болмаса, қызмет көрсету саласына жататын кәсіппен айналысса. Құрығанда осылай болса, соның өзінде жақсы болар еді. Сәйкесінше азаматтық қоғам өсу керек.

**Денис Кривошеев, журналист, экономика шолушысы:** Мемлекет мемлекеттік капитализмнен бас тарту керек деп ойлаймын. Ең алдымен бізге либералды жүйеге бет бұруымыз керек, себебі әзірше бұл - жалғыз жұмыс істейтін жол. Мемлекеттік тапсырыстардан, жалпы тендер сындылардан бас тарту керек, себебі тендер бұл экономиканың түбіне жетеді. Кейде бағаны үнемдеу салған ақшамыздың барлығын жоғалтатындай жағдайға әкеледі.

Алда бізді маңызды өзгеріс – салық реформасы күтіп тұр. Бізге, әсіресе, сарапшыларға және осы туралы жазатындарға оны барынша ырықтандыру үшін күш жұмсау керек.

Мемлекеттің алдында көп сұрақ тұр. Мен ашық айта аламын, өкінішке орай, біз 20 жыл бойы қателесіп келдік. Аздап қана қателескен жоқпыз, едәуір кешеуілдеп қателестік. Егер біз басқаша сценарий бойынша кетсек, 1999 жылы басталған инфляциялық таргеттеуді сақтап қалар едік деген ойдан да бас тартпаймын. Егер сіз баспасөз хабарламасын оқысаңыз, ол жерде сол баяғы сұрақтар, сол баяғы жауаптар екенін байқайсыз, 1999 жылға қайта тап болғандай боласыз.

Бізді алда ауыр күндер күтіп тұр, бұдан адам өзі үшін қалтаңдағы қаржыңа қарай өмір сұру керек деген ой түю қажет. Өкінішті, осы уақытқа дейін біз еш нәрседен тартынбай өмір сүріп келдік. Және ең бастысы, көршілерімізге қаражат қайдан келіп жатқанына ешқашан мән бермеппіз.

Біз байқап отырған салықтық нигилизм, шындығында бұл құқықтық нигилизм, көзбен көріп отырған жемқорлыққа барынша, шексіз толеранттылық. Егер мұның тамырына балта шаппасақ, ештеңе өзгермейді. Егер ұлы мемлекеттік қызметте жүріп, 100 000 теңге жалақы алып отырып, 100 000 доллардың пәтерін сатып алса, әкесі ұялу керек. Туыс-туғандарының алдында менің балам 100 000-ға пәтер сатып алды деп мақтанбай, ұлын қолдамай, керісінше, маңдайына жағылған күйе үшін ұлымен сөйлеспей қоюы тиіс. Осылай болмайынша, бизнеске, ақшаға, жеке меншікке, дүниетанымға қатысты қоғамның санасында орныққан парадигмаларды түбегейлі өзгертпей, жағдай бұрынғысынша жалғаса береді. Әрқашан жиналамыз да міне мына жерде созамыз, мына жерде қысқартамыз деуден жалықпай жүре береміз.

Көшеге қараңызшы, бізде мұндай көлемде ешқашан болмауы тиіс қаншама джиптерді, қымбат пәтерлерді көресіз. Тіпті, біздің шамамызға қарай өмір сүріп жатпағанымызды тұрғын-үйдің бір шаршы метрінің құны-ақ көрсетіп береді. Біз сияқты барлық басқа елдерде, мысалы Болгарияда, бір шаршы метрдің бағасы 500 доллар, 450 евро, ал Қара теңізі болмаса да, мүмкіндіктер көкжиегі Еуропа мен ЕуроОдақтағыдай болмаса да Астанада...

**Данат Жұмин, модератор:** Бірақ біз Болгарияға қарағанда әлдеқайда баймыз.

**Денис Кривошеев, журналист, экономика шолушысы:** Нені бай деуге болады? Мен жалпы халықты айтып отырмын. Ең бастысы, Қорға көңіл аудармауды үйренуіміз керек. Президенттің айтқаны - Қор туралы ұмытыңдар, ол жоқ. Өмірдің жаңа шындығы шеңберінде, қорларсыз өмір сүруді үйрену қажет. Қор туралы тақырыпты мүлде ұмытып, экономикаға, жолдарға келгеннің бәрін бірден қайта инвестициялау керек.

**Данат Жұмин, модератор: «**Нұрлы жол» - осы мақсаттағы өте жақсы бастама. Бүгінгі талқылауымызды біршама қорытындылайтын болсам. Біріншіден, мұндай көкейкесті тақырып төңірегінде ой қозғап, пікір білдіруге уақыт тапқандарыңыз үшін әрқайсыңызға алғыс білдіргім келеді. Бір ғана нәрсе айта аламын, қол қусырып отырған ғана қателеспейді. Түсінікті, еліміздің біздің жас. Қателіктері де бар. Жетістіктері мен нәтижелері де бар, оны айту керек және ұмытпауымыз керек.

Қайта инвестициялауға жұмсай алатын Қордың болуының өзі – жетістік. Өйткені, естеріңізде болса, 2000 жылдардың басында Қорды құрмай, халыққа таратып берейік деген саясаткерлер болды. Соған қарамастан, біз оған тиіспей оны қиын күндерге жинайық деп шешкенбіз. Ендеше, ол күннің әйтеуір бір кезде келетін күткенбіз ғой. Бұл да болжам жасай білудің көрінісі, осыны да ұмытпауымыз қажет.

Біз көп басқа елдерге барып та, оқып та, көріп те жүрміз, әлемдегі ешқандай елде, ешқашан ештеңе мінсіз болмайды. Әрқашан қиындық болады және оны шешу жолдарын, түрлі механизмдерін ұсынатын адамдар да табылады. Консерваторлар мен либералдар арасындағы дау мәңгілік. Соған қарамастан, өмір сүруді жалғастыра береміз. Бізде де бәрі жақсы болып, қиын күндер артта қалады деп сенемін.